Afternoon Call Action Notes – บล.โกลเบล็ก
ดัชนี SET ปิดภาคเช้า Close          1,587.91       Volu …
26 มิ.ย. 2560

ดัชนี SET ปิดภาคเช้า
Close          1,587.91       Volume          ฿18,537 M
Change         +5.55          %Change         +0.35%
สรุปภาวะตลาดภาคเช้า
ภาวะตลาดหุ้นไทยช่วงเช้าปรับตัวขึ้นตามแรงซื้อกลุ่มอาหาร รับเหมา ที่คาดว่าจะมีกำไร Q2/17 เติบโตขึ้น ประกอบกับแรงซื้อเก็งกำไรหุ้นขนาดกลาง-เล็ก หนุนให้ดัชนีปิดบวกเล็กน้อย ด้วย Volume ซื้อขายไม่หนาแน่นนักระดับ 1.8หมื่นลบ.
แนวโน้มภาคบ่ายตามค่าสัญญาณทางเทคนิค 
ดัชนี SET เปิด gap ทะยานบวกตลอดช่วงครึ่งเช้า โดยมีระดับ 1,581 จุด เป็นฐานรับสนับสนุนการปรับตัวขึ้นสู่ระดับ 1,600 จุด ในขณะที่กราฟราย 30 นาที แสดงการสู้กันระหว่างแรงซื้อกับแรงขาย แต่ยังขาด volume สนับสนุน ทำให้ stochastic ไม่บ่งชี้ทิศทางที่ชัดเจน จึงปรับคำแนะนำเป็นทยอยแบ่งขายทำกำไรเมื่อตลาดรวมมีการปรับขึ้น
แนวรับ  1,582 จุด  /  แนวต้าน  1,592 จุด
IRCP ซื้อเก็งกำไร
ราคาปิด 3.14 บาท
แนวรับ 3.10 บาท / แนวต้าน 3.30 บาท / Cut loss 3.00 บาท
กราฟกลับตัวเป็น W shape และราคาดีดตัวตัดเส้น EMA 10 วันได้สำเร็จ สอดคล้องกับเครื่องมือ MACD + RSI ปรับตัวขึ้นสนับสนุนทิศทางเชิงบวกจึงคาดว่าจะปรับตัวขึ้นต่อได้
TNP ซื้อเก็งกำไร
ราคาปิด 3.06 บาท
แนวรับ 3.02 บาท / แนวต้าน 3.20 บาท / Cut loss 2.94 บาท
กราฟอยู่ในช่วงกลับตัว W shape และล่าสุดราคาตัดเส้น EMA 10 วันเกิดเป็นสัญญาณซื้อ พร้อมกับสัญญาณ MACD+RSI ชี้ขึ้นสนับสนุนทิศทางทำให้มีโอกาสปรับตัวขึ้นต่อได้
ข่าวสำคัญช่วงเช้า
ในวันอังคารนี้ตามเวลาสหรัฐ จับตา “เยลเลน” กล่าวสุนทรพจน์ที่ลอนดอน คาดย้ำจุดยืนประเมินข้อมูล ศก.ก่อนตัดสินใจขึ้นดอกเบี้ยครั้งต่อไป
พาณิชย์ เผยที่ประชุมการค้าไทย-ยุโรป กลับมาหารือครั้งแรกในรอบ 5 ปี เน้นแก้ปัญหาอุปสรรคด้านการค้า-ลงทุน
รฟท.แจงข้อเสนอเส้นทางรถไฟทางคู่ผ่านตัวเมืองโคราชทำเป็นทางยกระดับไม่คุ้มค่า
หอการค้าญี่ปุ่น ตั้งทีมศึกษาลงทุนใน EEC พร้อมนำกลุ่มผู้ผลิตเครื่องมือแพทย์-ดิจิทัล ดูลู่ทางในไทย
กรมโรงงานฯ สั่ง CPF ปิดบ่อบำบัด 30 วัน ที่ รง.แปรรูปสัตว์ปีกบางนาหลังเกิดอุบัติเหตุผู้ตกบ่อเสียชีวิต
SCB มั่นใจสินเชื่อ SME ปีนี้ยังโตตามเป้า 4-6% แม้ H1/60 โตต่ำกว่า 1%, คุม NPL ไม่เกิน 6.5%
EA มั่นใจรายได้ H2/60 โตหลังโรงไฟฟ้าพลังลม 45 MW เริ่ม COD, เร่งสร้าง”หนุมาน”-รง.แบตเตอรี่
 
 